**Kedves Túrázók!**

2019. június 29-én és 30-án 13. alkalommal kerül megrendezésre az **Egy hajóban evezünk vízitúra.** **A túra hagyományos útvonala:**

* Induló állomása a gyulai Kisökör-járási információs- és fogadóbázis.
* Az első pihenő a Fekete- és a Fehér-Körös összefolyásánál lévő Szanazug.
* A délutáni Békés-Dánfoki Kishajókikötőbe történő érkezést követően egy könnyű vacsora, majd kellemes mártózás a helyi termálvízben.
* Másnap érkezés Köröstarcsára.

**Információk:**

* **Jelentkezési határidő:** 2019. június 23.
* **Részvételi díj:** 2000.- Ft / fő / nap
* Aki szeretne Dánfoki üdülőközpontban szállást, az a danfok.hu oldalon, és az alábbi elérhetőségeken lehet: udulokozpont@gmail.com, tel: +36 20 592 5636
* **Tervezett program:**
	+ Gyulai gyülekező: 9.00, indulás: kb. 10:00-kor.
	+ Békési Kishajókikötőből szombat reggel 8:00-kor busz indul Gyulára, aki ezzel szeretne jönni, jelezze a jelentkezésében a létszámmal együtt.
	+ Vasárnap a Békési Kishajókikötőben gyülekező 9:30-kor, majd indulás Köröstarcsára, pihenő a Bodoky Károly Vízügyi Múzeumnál. Köröstarcsáról szintén busz hozza vissza a társaságot, de ha valakiért oda érte jönnek, kérem azt is jelezze szintén a jelentkezés során!
	+ Szanazugban, Békésen és Köröstarcsán a tervek szerint érkezéskor a rendező Önkormányzatok megvendégelik a résztvevőket (nincs plusz díja).
	+ Békésen idén is lehetőség lesz az uszoda és a termálvíz kipróbálására, szintén díjmentesen.
* **Jelentkezni:** a Békési Kajak-Kenu Club Facebook oldalán megtalálható online űrlapon
* A túrán résztvevőknek javasoljuk, hogy készüljenek fel melegre, napsütés ellen (naptej, sapka, fehér póló, stb.), és esőre is (esőkabát, papucs, csere póló, stb.). A hajóba folyadékot, illetve egy kis ennivalót hozzon magával, és vízhatlanul zárható táskát vagy műanyag hordót, amiben el lehet tárolni az elektromos dolgokat (fényképező, mobil, stb.).
* **Érdeklődni:** Kálmán Tibor, kalman.tibor@bekesvaros.hu, +36 20 805 7251, illetve bekesikajakkenu@gmail.com

**Sok szeretettel várunk mindenkit!**